

LĒMUMS

Ādažos, Ādažu novadā

2025. gada 24. aprīlī **Nr.** **148**

**Par grozījumiem Ādažu novada pašvaldības domes 26.09.2024. lēmumā Nr.374 “Par zemes ierīcības projekta uzsākšanu zemes vienībās Gaujmalas ielā 33 un Koku ielā 22, Ādažos”**

Ādažu novada pašvaldības dome izskatīja Vārds Uzvārds (adrese: adrese; turpmāk – Iesniedzējs) 27.02.2025. iesniegumu (reģistrēts 27.02.2025. ar Nr. ĀNP/1-11-1/25/1337) ar lūgumu grozīt Ādažu novada pašvaldības domes 26.09.2024. lēmumu Nr. 374 “Par zemes ierīcības projekta uzsākšanu zemes vienībās Gaujmalas ielā 33 un Koku ielā 22, Ādažos”, atļaujot minētā zemes ierīcības projekta ietvaros sadalīt divos zemesgabalos zemes vienību Gaujmalas ielā 33, Ādažos, ar kadastra apzīmējumu 80440080024, attiecīgi grozot minētā lēmuma mērķi un ar to apstiprinātos nosacījumus zemes ierīcības projekta izstrādei.

Izvērtējot iesniegumu, tika konstatēts:

1. Ādažu novada pašvaldības dome 26.09.2024. pieņēma lēmumu Nr. 374 “Par zemes ierīcības projekta uzsākšanu zemes vienībās Gaujmalas ielā 33 un Koku ielā 22, Ādažos”, atbilstoši kuram atļauts izstrādāt zemes ierīcības projektu kā papildinājumu detālplānojumam “Nekustamajiem īpašumiem Koku iela 15, 16, 17, 19, 21” zemes vienībai Koku ielā 22, Ādažos, Ādažu nov., ar kadastra apzīmējumu 80440080624, ar mērķi pamatot zemes vienības sadalīšanu un pārkārtot zemes vienību ar kadastra apzīmējumiem 80440080024 un 80440080624 savstarpējās robežas.
2. Iesniedzējs atbilstoši pievienotajai skicei lūdz grozīt Ādažu novada pašvaldības domes 26.09.2024. lēmumu Nr. 374, lai uzsāktā zemes ierīcības projekta ietvaros varētu atdalīt arī zemes vienības daļu no zemes vienības Gaujmalas ielā 33, Ādažos, Ādažu nov., ar kadastra apzīmējumu 80440080024.
3. Saskaņā ar Ādažu novada teritorijas plānojumu zemes vienība Gaujmalas ielā 33, Ādažos, Ādažu nov., ar kadastra apzīmējumu 80440080624 atrodas Savrupmāju apbūves teritorijā (DzS), kurā atbilstoši Teritorijas izmantošanas un apbūves noteikumu 330.punktam minimālā jaunveidojamā zemes gabala platība noteikta 1200 m2.
4. Ādažu novada pašvaldības dome 30.05.2024. pieņēma lēmumu Nr.201 “Par atļauju atdalīt zemes vienības un piešķirt tām adreses un lietošanas mērķus Koku ielā, Ādažos” (kas grozīts ar Ādažu novada pašvaldības domes 24.10.2024. lēmumu Nr.414) atbilstoši kuram projektētā teritorija ir kadastrāli uzmērīta 07.11.2024. un reģistrēta Nekustamā īpašuma valsts kadastra informācijas sistēmā, kā rezultātā ir izveidotas jaunas zemes vienības. Tādejādi zemes ierīcības projektu, tostarp, lai pārkārtotu savstarpējās robežas, ir nepieciešams izstrādāt zemes vienībai Gaujmalas ielā 33, Ādažos, Ādažu nov., ar kadastra apzīmējumu 80440080024 un zemes vienībai bez adreses ar kadastra apzīmējumu 80440080810.
5. Pašvaldību likuma 4.panta pirmās daļas 15.punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
6. Zemes ierīcības likuma 8.panta pirmā daļa noteic, ka zemes ierīcības projektu izstrādā šādiem zemes ierīcības darbiem: 1) starpgabalu likvidēšanai vai daļu no zemes vienību apmaiņai, pārkārtojot zemes vienību robežas; 3) zemesgabalu (arī kopīpašumā esošo) sadalīšanai.
7. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.

Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Zemes ierīcības likuma 8.panta pirmo daļu un Teritorijas attīstības plānošanas likuma 12.panta trešo daļu, kā arī ņemot vērā domes Attīstības komitejas 09.04.2025. atzinumu, Ādažu novada pašvaldības dome

**NOLEMJ:**

1. Izteikt Ādažu novada pašvaldības domes 26.09.2024. lēmuma Nr. 374 “Par zemes ierīcības projekta uzsākšanu zemes vienībās Gaujmalas ielā 33 un Koku ielā 22, Ādažos” (turpmāk – Lēmums”) lemjošās daļas 1.punktu šādā redakcijā:

“1. Atļaut izstrādāt zemes ierīcības projektu kā papildinājumu detālplānojumam “Nekustamajiem īpašumiem Koku iela 15, 16, 17, 19, 21” zemes vienībai bez adreses Ādažos, Ādažu nov., ar kadastra apzīmējumu 80440080810 un zemes vienībai Gaujmalas ielā 33, Ādažos, Ādažu nov., ar kadastra apzīmējumu 80440080624, ar mērķi pamatot:

* 1. zemes vienību ar kadastra apzīmējumiem 80440080024 un 80440080810 savstarpējo robežu pārkārtošanu;
  2. zemes vienības ar kadastra apzīmējumu 80440080810 sadalīšanu;
  3. zemes vienības atdalīšanu no zemes vienības ar kadastra apzīmējumu 80440080624.”

1. Apstiprināt jaunus nosacījumus zemes ierīcības projekta izstrādei (1.pielikums).
2. Aizstāt Lēmuma 2.pielikumu ar šim lēmumam pievienoto 2.pielikumu.
3. Pašvaldības Centrālās pārvaldes Teritorijas plānošanas nodaļa atbild par lēmuma izpildi.
4. Pašvaldības izpilddirektora vietniecei veikt šī lēmuma izpildes kontroli.
5. Lēmumu var pārsūdzēt Administratīvajā rajona tiesā, Baldones ielā 1A, Rīgā viena mēneša laikā no tā spēkā stāšanās dienas.

Pielikumā:

1. Nosacījumi zemes ierīcības projekta izstrādei (jaunā redakcija) uz 2 lp.
2. Zemes vienības sadalījuma informatīva skice uz 4 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU